钦定古今图书集成/方舆汇编/职方典/第1514卷 > 镇沅府山川考 通志
## 钦定古今图书集成/方舆汇编/职方典/第1514卷 > 镇沅府山川考 通志

波弄山　在府西北。山势起伏，叠如波涛。纳罗山　在禄谷寨西二百里。山多虎豹，土人呼“藏” 为“纳” ，“虎” 为“罗。”

马容山　在禄谷寨长官司北八十里，高千馀丈，根盘数百里，石路隘狭，仅容一马。

乐板山　在府东北。高可百仞。

乌连山　在府东北，群乌常集。

石罗山　在禄谷寨南一百里。

“小不旧山　” 在禄谷寨东一百里。

石山　在府西

磊锺山　：在旧威远州治。

笔架山　：在旧威远州治。

《者岛山　》在《者乐甸》，甸治在其上。

凤山　在者乐甸南

蒙乐山　在者乐甸东南。

杉木江　源出者乐甸，流经府治，南入威远州界。江岸多产杉木。

马涌江　，源出纳罗山，经禄谷寨，南入宁远州。按《明一统志》源自纳楼茶甸，经禄谷寨东，下流合南浪江。

盐井　有六，皆在波弄山。掘地三尺，焚薪为炭，取卤浇之，次日成盐，黑白相杂，味颇苦。

宝谷江　在旧威远州治，上流兰沧。

景东河　自景东发源，经甸西，即杉木江。南堆小河　源出者岛山，归新平江。

南浪江　源出纳罗山，经禄谷寨南流入宁远州界。